Aron hetja Cardiff í dag
Aron Einar Gunnarsson skoraði glæsilegt mark fyrir Cardiff í dag þegar liðið vann 1:0-sigur á Nottingham Forest í ensku B-deildinni í knattspyrnu.
Aron skoraði markið með föstu skoti af vítateigslínunni þegar 20 mínútur lifðu leiks. Þetta er í annað sinn í vetur sem hann skorar gegn Forest en hann skoraði einnig í 2:1-útsigri gegn liðinu í október. Aron hefur skorað þrjú mörk í ensku B-deildinni í vetur.
Sigurinn breytir litlu fyrir Cardiff sem er í 13. sæti deildarinnar með 58 stig, 15 stigum frá umspilssæti þegar aðeins þrjár umferðir eru eftir. Liðið er auk þess öruggt um sæti sitt í deildinni.
FULL TIME: #CardiffCity 1-0 @NFFC - A beauty from @ronnimall secures victory for the #Bluebirds ! #CityAsOne 🔵⚽️🔵⚽️ pic.twitter.com/3mpflnanhJ — Cardiff City FC (@CardiffCityFC) April 17, 2017
Jón Daði Böðvarsson kom inn á sem varamaður á 68. mínútu hjá Wolves sem vann góðan 1:0-útisigur á Leeds. Wolves er með 54 stig í 16. sæti og hefur að litlu að keppa. Liðið hjálpaði hins vegar Ragnari Sigurðssyni og félögum hans í Fulham með sigrinum. Fulham vann Aston Villa, 3:1, og er komið upp í 6. sæti með 73 stig, fyrir ofan Leeds á markatölu. Liðin í 3.-6. sæti fara í umspil um eitt laust sæti í ensku úrvalsdeildinni, en tvö efstu liðin fara beint upp.
Ragnar sat á varamannabekk Fulham allan leikinn en Birkir Bjarnason var ekki með Villa vegna meiðsla. Hörður Björgvin Magnússon var á varamannabekknum hjá Bristol City í 1:1-jafntefli við Blackburn á útivelli.
Stöðuna í deildinni má finna hér til hliðar á síðunni.
Aron Einar Gunnarsson skoraði glæsilegt mark fyrir Cardiff í dag þegar liðið vann 1:0-sigur á Nottingham Forest í ensku B-deildinni í knattspyrnu.
Aron skoraði markið með föstu skoti af vítateigslínunni þegar 20 mínútur lifðu leiks.
Aron hefur skorað þrjú mörk í ensku B-deildinni í vetur.
Sigurinn breytir litlu fyrir Cardiff sem er í 13. sæti deildarinnar með 58 stig, 15 stigum frá umspilssæti þegar aðeins þrjár umferðir eru eftir.
Jón Daði Böðvarsson kom inn á sem varamaður á 68. mínútu hjá Wolves sem vann góðan 1:0-útisigur á Leeds.